*Projekts*

Jelgavas novada dome

**LĒMUMS**

Jelgavā

2024.gada Nr. \_\_\_\_

**Par dzīvokļa īpašuma atsavināšanu par nosacīto cenu (Slimnīcas iela 1-7, Kalnciems, Kalnciema pag.)**

Izskatot S. S. atsavināšanas ierosinājumu, kas reģistrēts Jelgavas novada pašvaldībā (turpmāk – Pašvaldība) 2022. gada 28. novembrī ar Nr. JNP/3-19.1/22/1207 ar ierosinājumu atsavināt Pašvaldībai piederošu dzīvokļa īpašumu Slimnīcas ielā 1-7, Kalnciemā, Kalnciema pagastā, Jelgavas novadā, ar kadastra Nr. 54119000897 (turpmāk – Dzīvokļa īpašums) konstatēts:

1. Dzīvokļa īpašums nodots atsavināšanai par nosacīto cenu ar Jelgavas novada domes 2022. gada 28. decembra lēmumu Nr. 4 (protokols Nr.46/2022) “Par dzīvokļa īpašuma nodošanu atsavināšanai par nosacīto cenu (Slimnīcas iela 1-7, Kalnciema pag.)”;
2. pamatojoties uz 2022. gada 28. novembra vienošanos starp īrnieku un viņa ģimenes locekli par dzīvokļa atsavināšanu, par dzīvokļa īpašnieku kļūs A. S.;
3. saskaņā ar Pašvaldības mantas novērtēšanas, aprites un atsavināšanas komisijas (turpmāk - Atsavināšanas komisija) 2023. gada 29. jūnija lēmumu (sēdes protokols Nr.11), ņemot vērā sertificēta nekustamā īpašuma vērtētāja veikto novērtējumu, Dzīvokļa īpašumam noteikta nosacītā cena 16000 EUR (sešpadsmit tūkstoši *euro*);
4. ar 2023. gada 26. jūlija Jelgavas novada domes lēmumu Nr. 28 (protokols Nr.17/2023) “Par dzīvokļa īpašuma atsavināšanu par nosacīto cenu ( Slimnīcas iela 1-7, Kalnciems, Kalnciema pag.)” apstiprināta Dzīvokļa īpašuma nosacītā cena 16000 (sešpadsmit tūkstoši *euro*);
5. 2023. gada 4. augustā Jelgavas novada Īpašuma pārvalde nosūtīja paziņojumu Reģ. Nr. JNPIP/3-18/23/690 par dzīvokļa izpirkšanu, ar kuru piedāvāts īrniekam atsavināt Dzīvokļa īpašumu par nosacīto cenu 16000 (sešpadsmit tūkstoši *euro*);
6. 2023. gada 30. augustā saņemts A. S. atteikums (reģ. Nr. JNP/3-19.1/23/609) iegādāties īpašumu par noteikto nosacīto cenu 16000 (sešpadsmit tūkstoši *euro*) un lūgums pārskatīt Dzīvokļa īpašuma nosacīto cenu;
7. Atbilstoši 2011.gada 1.februāra Ministru kabineta noteikumu Nr. 109 “Kārtība, kādā atsavināma publiskas personas manta” 9.4. punktam, saņemot atsavināšanas ierosinātāja iesniegumu vērtības precizēšanai, atsavināšanas process apturēts, līdz nosacītās cenas precizēšanai. Izskatot Atsavināšanas komisijā atsavināšanas ierosinātāja lietu un ņemot vērā līdzvērtīgus darījumus blakus esošās mājās, kur līdzvērtīgu dzīvokļu cenas noteiktas zemākas, lai objektīvi pieņemtu lēmumu par nosacītās cenas precizēšanu, Atsavināšanas komisija 2023.  gada 14. septembrī pieņēma lēmumu (sēdes protokols Nr.19) veikt Dzīvokļa īpašuma novērtēšanu pie otra neatkarīga vērtētāja;
8. saskaņā ar Atsavināšanas komisijas 2024.  gada 18. aprīļa lēmumu (sēdes protokols Nr.5), ņemot vērā otra sertificēta nekustamā īpašuma vērtētāja veikto novērtējumu, Dzīvokļa īpašumam noteikta nosacītā cena 15600 EUR (piecpadsmit tūkstoši seši simti *euro*).

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 8. panta trešo daļu, 36. panta trešo daļu, 37. panta pirmās daļas 4. punktu, piekto un sesto daļu, 45. panta trešo un ceturto daļu, Jelgavas novada domes 2022. gada 28. decembra lēmumu Nr. 4 ( protokols Nr.46/2022) “Par dzīvokļa īpašuma nodošanu atsavināšanai par nosacīto cenu (Slimnīcas iela 1-7, Kalnciema pag.)”, Pašvaldības mantas novērtēšanas, aprites un atsavināšanas komisijas 2023. gada 29. jūnija lēmumu (sēdes protokols Nr.11), Pašvaldības mantas novērtēšanas, aprites un atsavināšanas komisijas 2023.gada 14.septembra lēmumu (sēdes protokols Nr.19), Pašvaldības mantas novērtēšanas, aprites un atsavināšanas komisijas 2024.gada 18.aprīļa lēmumu (sēdes protokols Nr.5), Jelgavas novada dome **nolemj:**

1. Apstiprināt dzīvokļa īpašuma Slimnīcas iela 1-7, Kalnciemā, Kalnciema pagastā, Jelgavas novadā, kadastra numurs 54119000897, kas sastāv no dzīvokļa Nr.7 ar kopējo platību 48,3 m2 un tam piekrītošajām kopīpašuma 483/3580 domājamām daļām no būves ar kadastra apzīmējumu 54110010015003 un zemes vienības ar kadastra apzīmējumu 54110010142 **nosacīto cenu 15600 EUR** (piecpadsmit tūkstoši seši simti *euro*).
2. NosūtītA. S.piedāvājumu izmantot īrnieka pirmpirkuma tiesības uz nekustamo īpašumu Slimnīcas iela 1-7, Kalnciemā, Kalnciema pagastā, Jelgavas novadā, kadastra Nr. 54119000897, par apstiprināto nosacīto cenu.
3. Pēc A. S. paziņojuma saņemšanas par pirmpirkuma tiesību izmantošanu, uzdot domes priekšsēdētājam slēgt pirkuma līgumu, paredzot, ka pilna samaksa veicama normatīvajos aktos noteiktā kārtībā. Pārdodot īpašumu uz nomaksu, piešķirt personai tiesības nostiprināt iegūto īpašumu zemesgrāmatā uz sava vārda, ja persona vienlaikus zemesgrāmatā nostiprina ķīlas tiesības par labu atsavinātājam, līdz pilnas pirkuma summas samaksai.
4. Atcelt 2023.gada 26.jūlija Jelgavas novada domes lēmumu Nr. 28 (protokols Nr.17/2023) “Par dzīvokļa īpašuma atsavināšanu par nosacīto cenu ( Slimnīcas iela 1-7, Kalnciems, Kalnciema pag.)”.

Domes priekšsēdētāja p.i. I.Vītola

L.Lauga 26354150